Document ID: 32005D0512

NÕUKOGU OTSUS,
12. juuli 2005,
millega muudetakse otsust 1999/70/EÜ riikide keskpankade välisaudiitorite kohta De Nederlandsche Bank’i välisaudiitori osas
(2005/512/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingule lisatud protokolli Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
võttes arvesse Euroopa Keskpanga 20. mai 2005. aasta soovitust EKP/2005/9 Euroopa Liidu Nõukogule De Nederlandsche Bank’i välisaudiitori kohta (1)
ning arvestades järgmist:
(1)
Euroopa Keskpanga (EKP) ja eurosüsteemi riikide keskpankade raamatupidamist peavad auditeerima sõltumatud välisaudiitorid, keda soovitab EKP nõukogu ja kiidab heaks Euroopa Liidu Nõukogu.
(2)
Praeguste De Nederlandsche Bank’i (edaspidi “DNB”) välisaudiitorite volitused on lõppenud ja neid ei uuendata. Seetõttu tuleb määrata uus välisaudiitor alates 2005. majandusaastast.
(3)
DNB on valinud uueks välisaudiitoriks registreeritud audiitori ja PricewaterhouseCoopers BV nõukogu esimehe Josephus Andreas Nijhuisi, kes kannab isiklikku vastutust ning EKP leiab, et valitud audiitor vastab ametikohale nimetamise nõuetele.
(4)
EKP nõukogu soovitas anda välisaudiitorile määramata kestusega volitused tingimusel, et need tuleb igal aastal uuesti kinnitada.
(5)
On asjakohane järgida EKP nõukogu soovitust ning muuta vastavalt otsust 1999/70/EÜ, (2)
ON TEINUD JÄRGMISE OTSUSE:
Artikkel 1
Otsuse 1999/70/EÜ artikli 1 lõige 8 asendatakse järgmisega:
“8. Registreeritud audiitor PricewaterhouseCoopers BV nõukogu esimees Josephus Andreas Nijhuis, kes kannab isiklikku vastutust, kinnitatakse käesolevaga De Nederlandsche Bank’i välisaudiitoriks alates 2005. majandusaastast kuni määramata ajani tingimusel, et nimetatud volitused tuleb igal aastal uuesti kinnitada.”
Artikkel 2
Käesolevast otsusest teatatakse Euroopa Keskpangale.
Artikkel 3
Käesolev otsus avaldatakse Euroopa Liidu Teatajas.
Brüssel, 12. juuli 2005

Labels: 2
4
9
18
15